
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης διακοσίων ογδόντα (280) στρεμμά¬ 
των στη θέση «Αγ. Δημήτριος» Κοινότητας Δασωτού Ν. Δρά- 

μ*;· ... ι 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση τοπικού ρυμοτομικού σχεδίου στην εκτός του εγκεκριμένου 
ρυμοτομικού σχεδίου περιοχή του Δήμου Έδεσσας (Ν. Πέλλας) 
για την εκτέλεση στεγαστικού προγράμματος του Οργανισμού 
Εργατικής Κατοικίας (Ο.Ε.Κ.) και καθορισμός των όρων και πε¬ 


ριορισμών δόμησης αυτού. 2 

ΑΠΟΦΑΣΕΙΣ 

Χαρακτηρισμός οικοπέδου ως οικοδομήσιμου του Ευαγγ. Κουρκου- 
νάκη στο Ηράκλειο. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1007 (1) 

Κήρυξη αναδασωτέας έκτασης διακοσίων ογδόντα (280) στρεμμάτων 
στη θέση «Αγ. Δημήτριος» Κοινότητας Δασωτού Ν. Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 


1. Τις διατάξεις του Ν. 3200/1955 «περί διοικητικής αποκέντρω- 

σης, όπως τροποποιήθηκε και συμπληρώθηκε μεταγενέστερα αε το 
Ν.Δ. 532/70». ν * 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας δασών κ.λπ.» και 
ειδικότερα α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την 807/30.3.92 πρόταση του Δασαρχείου Κ. Νευροκοπίου με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Την αριθ. 6886/εγκ. 162/25.5.90 απόφαση του Νομάρχη Δρά¬ 
μας «περί κατανομής αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε από την πυρκα- 
γιά της 4.3.1992 και τη διατήρηση του χαρακτήρα της, τη δημόσια 
δασική έκταση εμβαδού διακοσίων ογδόντα (280) στρεμμάτων στη 
θέση «Άγιος Δημήτριος» Κοινότητας Δασωτού Κ. Νευροκοπίου και 
προσδιορίζεται-από τα στοιχεία Α, Β, Γ, Δ και έχει, όρια: 

Ανατολικά: Με αγρόκτημα Δασωτού (Ράχη). 

Δυτικά: Με Δ.Τ. 96 (Ράχη). 

Βόρεια: Με Δ.Τ. 96 - αγρόκτημα Δασωτού (Ράχη). 

Νότια: Επαρχιακός δρόμος Νευροκοπίου - Βαθυτόπου, 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 8 Απριλίου 1992 

Με εντολή Νομάρχη 
Ο Διευθυντής Δασών 
ΝΙΚ. ΣΤΕΦΟΥΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση τοπικού ρυμοτομικού σχεδίου στην εκτός του εγκεκριμένου ρυ¬ 
μοτομικού σχεδίου περιοχή του Δήμου Έδεσσας (Ν. Πέλλας) για την 
εκτέλεση στεγαστικού προγράμματος του Οργανισμού Εργατικής 
Κατοικίας (Ο.Ε.Κ.) και καθορισμός των όρων και περιορισμών δό¬ 
μησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδόμικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4). 

2. Τις διατάξεις των άρθρων 7, 8 και 9 του Ν. 1577/1985 «ΓΟΚ» 
(Α' 210), όπως τροποποιήθηκαν με το άρθρο 13 (παρ. 1, 2 και 3) του 
Ν. 1647/1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 141) και το άρθρο 
1 (παρ. 3 και 4) του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες σχετικές διατάξεις» (Α' 91). 

3. Τις διατάξεις του άρθρου 23 παρ. 1, εδ. ιδ' του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Την 42/1991 γνωμοδότηση του δημοτικού συμβουλίου Έδεσ¬ 
σας. 

5. Την 439/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

6. Την 693/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του εγκεκριμένου 
ρυμοτομικού σχεδίου περιοχή του Δήμου Έδεσσας (Ν. Πέλλας) για την 
εκτέλεση επείγοντος στεγαστικού προγράμματος του Οργανισμού Ερ¬ 
γατικής Κατοικίας με τη δημιουργία: α) των υπ’ αριθ. 1, 3, 4, 5 και 6 
οικοδομικών τετραγώνων, β) του υπ’ αριθ. 2 οικοδομικού τετραγώνου 
για ανέγερση καταστημάτων, γ) τη δημιουργία χώρων κοινοχρήστου 
πρασίνου, παιδικής χαράς, πλατείας, πεζοδρόμων, οδών, χώρων στάθ¬ 
μευσης αυτοκινήτων, όπως οι ρυθμίσεις φαίνονται στο σχετικό πρωτό¬ 
τυπο διάγραμμα σε κλίμακα 1:500, που θεωρήθηκε από τον Προϊστά¬ 


μενο της Διεύθυνσης Τοπογραφικών Εφαρμογών με την 6283/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που βρίσκονται 
στα παραπάνω δημιουργούμενα οικοδομικά τετράγωνα επιβάλλεται 
προκήπιο πλάτους δύο (2,00) μέτρων, όπως φαίνεται στο σχετικό διά¬ 
γραμμα. 

Άρθρο 3 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το προηγούμενο άρθρο ορίζονται ως εξής: 

1. Μέγιστο ποσοστό κάλυψης: α) των υπ’ αριθ. 1, 3, 4 και 6 οικοδο¬ 
μικών τετραγώνων: σαράντα τοις εκατό (40%) της επιφάνειας τους, β) 
του υπ’ αριθ. 5 οικοδομικού τετραγώνου: πενήντα τοις εκατό (50%) της 
επιφάνειας του και γ) του υπ’ αριθ. 2 οικοδομικού τετραγώνου: εξήντα 
τοις εκατό (60%) της επιφάνειας του. 

2. Συντελεστής δόμησης: 

α) για τα υπ’ αριθ. 1, 3 και 6 οικοδομικά τετράγωνα: επτά δέκατα 
(0,7). 

β) για τα υπ’ αριθ. 4 και 5 οικοδομικά τετράγωνα: οκτώ δέκατα 

( 0 , 8 ). 

γ) για το υπ’ αριθ. 2 οικοδομικό τετράγωνο: πέντε δέκατα (0,5). 

3. Μέγιστο επιτρεπόμενο ύψος των κτιρίων: 

α) των υπ’ αριθ. 1, 3, 4, 5 και 6 οικοδομικών τετραγώνων: οκτώ και 
μισό (8,50) μέτρα. 

β) του υπ’ αριθ. 2 οικοδομικού τετραγώνου: πέντε και μισό (5,50) 
μέτρα. 

Πάνω από το μέγιστο ύψος των κτιρίων επιβάλλεται η κατασκευή 
στέγης. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. ΤΠ 1107/169 3 (3) 

Χαρακτηρισμός οικοπέδου ως οικοδομήσιμου του Ευαγγ. Κουρκου- 
νάκη στο Ηράκλειο. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Το από 6.2.1992 έγγραφο του Πολ/κού Γραφείου Δ. Ηρακλείου 
για το χαρακτηρισμό οικοπέδου σαν οικοδομήσιμου κειμένου εις την οδό 
Κατρέ Πόρος της πόλεως Ηρακλείου ιδιοκτησίας Ευαγγ. Κουρκου- 
νάκη. 

2. Το ρυμοτομικό σχέδιο που ισχύει στο Ηράκλειο. 

3. Τα άρθρα 43, 44, 45 του από 17.7.23 Ν.Δ/τος «περί σχεδίων 
πόλεων κ.λπ», ως αντικατεστάθησαν και τροποποιήθησαν μεταγενέ¬ 
στερα. 

4. Το από 18.9.26 Ν.Δ/τος περί επεκτάσεως του άρθρου 4 του από 
27.2.26 Ν.Δ. εις πάσας τας πόλεις και κώμας του Κράτους και μάλι¬ 
στα το άρθρο 5 αυτού. 

5. Το Ν.Δ. 3200/1955 «περί διοικητικής αποκέντρωσης όπως τρο¬ 
ποποιήθηκε και συμπληρώθηκε μεταγενέστερα με το Ν.Δ. 532/ 
1970». 

6. Το με αριθ. 712/1970 Β.Δ. «περί καθορισμού των διατηρουμέ- 
νων υπέρ του Υπουργείου κ.λπ αρμοδιοτήτων». 


7. Το με αριθ. 532/1970 Ν.Δ. «περί συμπληρώσεως των διατάξεων, 
περί Διοικητικής αποκεντρώσεως». 

8. Την με αριθ. Ε. 3335/15.12.1974 Δ/γή του Υπουργείου Δημ. 
Έργων. 

9. Τηνπαρ. 3 του άρθρου 6 του Ν. 651/77 (ΦΕΚ 207 Α/27777). 

10. Το υπ’ αριθ. 15249/14.10.1935 συμβόλαιο του Συμβολαιο¬ 
γράφου Μιχαήλ Γαλενιανού. 

Επειδή το παραπάνω οικόπεδο έχει το απαιτούμενο βάθος και εμβα¬ 
δόν για την αρτιότητα στερείται μόνο του απαιτουμένου προσώπου επί 
εγκεκριμένης υπό του σχεδίου πόλεως οδού και αποκλείεται η τακτο¬ 
ποίησή του για την απόκτηση του παραπάνω προσώπου λόγω υπάρ- 
ξεως οικοδομών, αποφασίζουμε: 

Χαρακτηρίζουμε το υπό στοιχεία 50-52-63-7-68-1-50 που 
φαίνεται στο συνημμένο τοπογραφικό που συντάχθηκε από τον Πολιτικό 
Υπομηχανικό Μανώλη Παπαδάκη και θεωρήθηκε από τον Προϊστά¬ 
μενο του Τμήματος Πολεοδομίας και Πολεοδομικών Εφαρμογών Νο¬ 
μαρχίας Ηρακλείου, οικοδομήσιμο με τους όρους και περιορισμούς δο- 
μήσεως που ισχύουν στην περιοχή. 

Η απόφαση αυτή να δημοαιευθεί στην Εφημερίδα της Κυβερνήσεως. 

Ηράκλειο, 6 Μαρτίου 1992 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

